
ORMUZDOVÓ SKRA 


Momć do zanotovanjó wuchvatłevć zroze- 
mjenjć deji ksążkji „Żócć i przigode Re- 
musa'* v korespondenceji do nas, chterną 
v całoscć podovome, jakno czekavi vspo- 
mjink, na chteren Czetińcom vskazivome, 
Wod postępnech sę mesli vstrzimajemć, 
bo całosc dobetno sama za se movji. Red. 


Beło to zeszłigo roku v zemje, jak jem dostoł 
wód svojiso pełbrata, co je na vEnekanjim i jak go 
zvją „vanogą”, ksążkę „Żócć i przigode Remusa“. 
Pjisoł ten vanoga mje ju przedlim, że ta ksążka baro 
je powuczająco i le deckt pjisanó po kaszebsku. 
A jô sn mesloł: ceż v nji decht może bëc takjigo 
dobrigo, a kjej brifka mje ję przónio, to ją tak 
wobezdrzoł i pomesloł: ko jo, ksążka je ksążką, 
a po kaszebsku je też pjisanó, Aniji mje nje chęceło, 
żebe ją czetac. Położoł jem ją na stronę, tam so 
pore dnji leżała i też nji mog jem po kaszet:sku 
czetac, bo sę tego njigdze nje wuczoł, Provda, że 
gadac mogę, bó sę na Kaszebach wurodzeł i wuros 
i też tu chcę wumrzic jak moji starce, ale czetac 
ë piisac nji mog dobrze, Vanoga do mje piisoł 
vjedno po kaszebsku, a mje decht mijerzało, kj-j 
mjoł wodpjisac po kaszebsku, bo jem nji mog — 


pjisoł jem zvecznje poł z polska, poł po kaszebsku — 


co beło smjechoviszczem, 
rzecz, 

V nen czas vstidzeł sę jem kąsk kasz eb- 
skji move i godoł tu v Vejrovje z jinszima cezą 
movą, bo nje vjedzoł, co znaczą Kasze- 
bji, czim më przode belć, a czim dzis jesmć; jô 
mesloł, że Kaszebji vjedno belś tim slednim 
le dę. 

Ale kjej vzął jem roz „Remusa” do rękji i za- 
czął czetac — choc to szło kąsk dręgo, to sę do- 
Vjedzoł, czim won beł, co dlo naji wojczeznć robjeł, 


jak kożdó nijedovarzon6 


jak z ną svoją karą, na cht-rni mjoł kaszebskjć 
ksążkii ë pjesnjokji, karovoł po vszetczech wodpu- 
stach, jarmarkach i navet po nech gorach kalvarej- 
skjich tu v Vejrovje sę mordovoł, żebe naszimu ledu 
dac „vjid'* i „mj c4“ przez czetanjć jego kaszeb- 
skjich ksążk. 

Takó to jego mesl ë wudba beła, A co vćcer- 
pjoł ten bjedri Remus wu nego gbura Zabłockjigo 
na Lipskjich Pustkach, co won mjoł za rozmajiti 
sne i vjidzenja z ną zaklętą krolevjonką, zapodłim 
zomkę, a ceż mj:ł za meszlenja z nim mjeczę, co 
go naloz na zomkovjiszczu i dół krolevjonce! 

Choc be mje chto dva raze godoł, że tam teli 
dobrigo je v ti ksążce, to bem nje vjerzeł, jak som 
sę doznoł i kjej ję som czetoł. Kjej czasę vjeczor 
przëszlë do rnje jinszji knopi, tosmć razę czetelć i sę 
dzevovele ti ksążce, co v nji je dobrigo dlo naji 
Kaszebov, choc tak na pozdrzatk nje vezdrzi dobrze, 


„Wupadnąc może norod poczestni, zgjinąc leno 
nj.veczni** (Mickiewicz). Je to provdac v se 
mjilnć. Leo romantik mog sę aż tak poznac 
na chlezdrze politikji i diplomaceji. Abo chdzeż 
je poczestnjeszi norod wod Rzómian? A nje 
zgjinęlć? Cze nje są norode v Azeji, co mijałe 
ju zacht tesąci lat, kjej Rzómjanov jesz nje 
beło, a dzis jesz bavją, choci svjat nijic nie 
vje wo dobetni jch poczestnoscć ?.... 


A jednak: zgodzec sę na zgjinjęcć może le — 
njiveczni | V. 


Novożnjeszć beło, co më sę dovjedzelë, jak i Remus 
sę dovjedzoł, wo robotach Ormuzda i Smętka v dze- 
jach kaszebskjich. Serce ve mje zdróżało, a krev 
zacza robjic jak voda v stredze po vjelgjim deszczu, 
jak jem czetoł, jak pon Jozef pokozoł Remusovji 


vizerunk naszigo kraju (!) i rzek: 

Te dva krąconć czornć drogji, co jidą z połnjó 
ku nocć, to dvje v,elgjć rzekji: na vschodze słuńca 
Vjisła, na zochodze Wodra. Tam, chdze Vjisła bjeżi 
v morze, mosz Gduńsk; tam, chdze Wodra, mosz 
Szczećeno. Zdrzć, jak linjijó morzigo podbjegó tę- 
pim klinem do wuscó Wodrć i boczć, że przeszedszć 
rzekę tę na levi brzeg, vjedno jesz stojisz na dovni 
zemji kaszebskji. Bo wora sę cgnje p» gorach boł- 
teckjich, jaż bezmała tęde, chdze stoji Berlin, stoleca 
Njemcov i mjasto Roztoka, njedalek morza. Wod 
połnjó sznur Vartë i Notecó, jaż do kolana Vjisłe 
prze Fordonie a wod nocć morze: to starodovnć 
grańce naszi zemji kaszebskji. Na połnjć zemja sę 
z nią łączi polskó, z chterną, volą ksążąt najich 
i narodu, jedną tworzełasmć rzeczpospolitą. Takji 
vjolgji beł nasz krój i vjele v njim żeło ledu i pa- 
nov i ksążęta vłosni njimi rządzelć, 


— A czis co momś ? 


— Teli nom wostało z dovni chvałć. — Tego 
jesz njigde v svojim żócim nje czeł, że krój 
nasz beł takji vjelgji ë bogati Noserdecz- 
njeszć dzękji slę v. Aleksandro:ji Majkov- 
skjanu za vśpuszczenjć tego belnigo ptoszka, co je 
budzicelę najech spjącech braci, co nje vjedzą jesz 
tego, że je ju ze spjiku czas vstac i zdrzecec ze 
sebje cezeznę. Ve vjele gvesho checzach Kaszebov 
leżi ta belnó6 ksążka zarzuconó? Nobolesnieszć je 
to, że vjele Kaszebov sę jesz dzis vstedzi móvć 
i vjarć naszech starkov, choc vjedzą, czim Kaszebji 
belë przode; ale wo tech nje je vort vspomijinac. 


Kochani bracó! Chto mó jesz kąsk kaszeb- 
skjigo ducha i mó tę ksążkę wo „Remusu”, a ję jesz 
nie czetoł, to niech veznie ją do rękji a przeczeto 
Z vjolgą wuvogą. Napevno sę v njim wodmijeniji 
dotechczasovó njedbałosc wo svoję wojczeznę i na- 
pevno rzeknje: stokrotnó dzęka v. Majkovskjimu za 
napjisanjć ti ksążkii! 

Kożderni, chto tę ksążkę przeczetó, znaleze v nji 
teli vjidu, że rzeknie: 

— Chcę vśbavjic zapadłi zomk! 

— Chcę przenjesc krolevjonkę przez głęboką vodęl 

— Będę skrą Ormuzdovą!!! 

Je v nii teli dobri nowukji dlo „spjącech" Ka- 
szebov, że kożderni zrozmjeje, że czas ju chvecec 
za „miecz* i połączec sę z bracmi, co stoją ju na 
drodze, chterna provadzi do wodrodź i vol- 
noscć ducha Kaszebov. Noveższi je ju czas, 
żebe zglinęle z naji zemji ti, co szkodzą nom movą 
i ręką. 

Njejeden Kaszeba, co stanął v pjerśzim rzędze 
na drodze wo wodrodę, przeżeł vjelgą ponje- 
vjerkę, a njejeden bivó na vEgnanjim, Wo tech 
dzirżkjich Kaszebach njech njicht nje zabo- 

czi z braci v svoji modletvje, zebe Bog Nosvjetszi 
błogosłavjeł jima v postępni brzodovi roboce. 

A przińdze czas, co dej Boże jak norechlij, że 
bądze teli skrov Ormuzdovech, jaż zbjiją sę v pło- 
miń szerokji nad grobama bohaterov naszich i spolą 
sove i sępe. Tej vińdze z chvałą zapadli Zomk, a v 
njim sadnje na tronje Zaklętó Krolevjonka. 

Sle zdrovas vszetkjim Kaszebom, co są na vë- 
nekanjim za sprave naji. Stokrotni Bog zapłac tim, 
co przóczinjele sę do tego, że najó kochanó „Zrzesz* 
znovu vëchodô. Franc Bieszk 


Vanoga 
Wo poezeji leterackji 
gvarovni ë ledovi 


Je zmiłką wuvożac, jakbe vjerzte njeleterackji 
vómogałć mji kuńsztu i jakbe bełś czims slednjeszim. 
Niejedno vskozivô za tim, jiże je jednak procemno,! 
Bo kjej trojni pjisarze vjedeją sę z dzelu, v chternim 
vjele momë cćchcv regijonalnech, to baro mało prze- 
chodzi do gvarovnigo pjisanjó. Są to jistni wo baro 
vłosnim vseczecim, njeroz wo dosc vjolgjim wuchva- 
tlevim rozmje abo i universalnim. Czekavć je to, 
że często dopjerze v pozdnech latach zmieniają pjora 
leterackjć na njeleterackić. Vskozivó to za tim, że 
trzeba viżavni kulturë dócha, żebe vëlecec nad sferę 
leteracką: posvjęcec sę pjismjenimu regijonalnimu, 
Dvaj wojcovje i mestrovje njemieckji poezeji gva- 
rovni: Voss i Hebel bele nadto vjelgjima adoratorami 
poetov starech czasov, to znaczi ti poezeji, chterna 
mó noveższć i njedosigłć njigde vortosce formalnć. 
Pjisorz gvarovni muszi dobśc v żemkoscach formal- 
nech i nevetka czesto rnaterjalnech, dokonac próce, 
chterni przed njim njicht nje dokonoł, Nasz Cenova 
styorzeł so dopjerze podstavć pjisanjó, pjerszig » 
norządza pjisorza. Majkovskji muszoł podnjesc movę 
regijonalną do viżavć artisteczni; dzel poetov z Vos 
Budziszę przednim wustalelś domocą prozodeję, to 
je zasadę vjerztovanjó movć kaszebskji.  Dzel poe- 
tov z Labudą i Trćpczikę przednima stvorzelć jistno 
dlo se movę leteracką wo dobetnech cćchach: svoj- 


'szczech. Proces zindzenjó kaszebskjich dijalekt v 


v jednę woglno-kaszebską movę nji mog jesz duńc. 
Bo element rebackji, novożnjeszi bode, mó chdze 
mól? Le że v A, Budziszu v Pucku skończoł nom 
nen kaszebskji pjisorz, chteren be sztrąd Belokov 
mog sparłęczec do artisteczni leteraturć kaszebskii. 
Poeta pjisząci nje leteracką movą (jęzekę), a viic 
v varunkach barżij gorszech jak literat zveczni, muszi 
so zdovac spravę z jedni rzeczć prżode, kjej zgrovó 
dosignąc do vortoscov nje przemjijającech: mu zi 
bec dobetno ledovim! Muszi sę wostovjac ciii 

v psechicë svojigo ledu, to znaczi v dejovi sferze 
tvorzec. Te vjelgą wuczbę dovają nom Cenova 
i Majkovskji. Kjej bo Cenovje nje wudoł sę dokoz 
zdcigo dlo tego, że straceł kontakt ż kaszebskjim 
rorodę, wo teli „Remus“ Majkovskjigo, całi z deszć 
naji kaszebskji zaczęti, je dokozem kuńsztu, co vjicij, 
violgjim dokozę nji mjącigo vkol rovnigo sobje svjata 
kulture. 

Ceż tede mó v se ledovosc ? Njimo wostovjom 
kvesteję vestrzodnigo żócó regijonalnigo, chterno je 
padstavą i żevjołem vszadnigo tvorzenjó domocigo, 
Są gvesno jistnć rzecze, chternima lud sę wodrzinó 
wod człovjeka tak zvonigo kulturalnigo. Je mu 
cezó nacjonalnota inteligenta. Trzeba pamiętac, że 
nacjonalnota, to stvor dinasteczno-politecznigo me- 
Nacjonałnotą ledu, to jego vjara i zvekii, 
iozmjeje sę — to jego kultura. Remus to dobetno 
robożni i Kaszebą je przez mjełetę svoji kaszebskji 
kulturë, ksążk, bojk i stron kaszebskjich. Provdzevo 
vjolgą rzeczą je trafjic do deszć ledu z takjima 
pesznima chorankama (Labudć i Trópczika), jak 
„Gęsorka* abo kolęde: „Bibi, bibi, Jezusku”, tim- 
czasę, kjej dzel „młodokaszebov* (Vós Budzisz) wo- 
stoł v sferze leterackji i inteligenckji, co dlo kulturë 
ledu mô wogreńczoną vortosc. Je ta l.dovosc też 
i nokładnieszim kriterję provdzevi vortosce art:steczni. 
Wob ten czas, kjej „historije leteraturë“ tvorzą vjol- 
gosce leterackji njeroz z vortosci politicznech, to 
lud je nobarżij bezpartijnim sędzą. Som Mickiewicz 
mjoł żeczbę, be sę dostac pod checze — ale wostało 
to meszlenjim njesprovdzonim. Poeta kaszebskji mó 
nje vjele prôcë, bo naszimu ledovji cezó je karma 
poeticznó i v szkole brzedzą mu movę rodną, starszą 
vjele vjicij wod movć polskji. Poeta kaszebskiji traf,i 
vjie na dobri gruńt vseczecovi wu ledzi. A bogactvo 
naszi deszć kaszebskji je mało co jesz znanć. 

Jinszi vożni momente poezeji ledovi są v żeci 
ledu: Nasz lud je colemało bjedni. Chto mu vjic 
vespjevó wo chlebje, głodze, cvjardim namjenjeniu, 
zemje naleze chutceszć zrozmjenjć, njiż deją „mocar- 
stvovą* abo ledzema, chternich wopatrznosc zesłała. 
Prosti lud mó dalij vjele zdrovigo smjechu. Smjech 
I żart, to je kino i radijo i vanożenić i vszëdné 
wuceche żócó „veższigo”*. Kjej poeta vóczaruje 
smjeszka na skarnje nenkji — Kaszebkji (abo i łzę 
szczerą |), to znaczi to vjicij dlo kultura kaszebskii, 
njiż kjej robji detonacejó vEsokjich i vożnech dejov. 
To samo je z motivę wudbanjim młodech, robotë 
rolni, wucechś i smutku vszechnizo dnja. Norod 
sedzi po vsach v bjedze, tragice: mało vożnech 
rzeczach żócó człovjeczigo, nje znaje „svjata dejov” 
vjolgjich panov i mjijó go damjenjim. Njechterne 
chorankji gvarovnć, atak kuńsztovnć, że veszłó v le- 
teraturę śvjato-ą i zaczinają sę tak novjicij : 


slenjó. 

Przekaszubjił dr Aleksander Majkowski 


Vjilk i psarnjó 
Vjilk, bóvsze wudbć, że v wovczarniji 
Zalozł do psarnii. 
Wod razu tej sę psarnjó vscekła, 
Szarigo czując krotko validrogę. 
Do bjotkji rvje sę buten na vanogę 
| robji vjele pjekła. 
Psarce vołają: Hej, złodzeje | 
V mergnjenju zamkłć sę vjerzeje. 
Bjegają jedni z dębczokami 
A drudze z rącznjicami. 
„Vjidu!* — vrzeszczą, „Vjid!* — Przëszlē z drzo- 

[zgami. 

Vjilczk, zadkę v nort vkleszczoni, czamiji, 
Bleszczi zęboma, serschel jeżi, 
Z woczami, jakbe zagrezc, v koło bjeżi. 
A vjidząc ters, że nje z wovcami grac, 
Le trzeba mdze rechunk z njich zdac, 
Dół sę chitrzela za nje 
V godanić: 
| rzecze: Bracó, pocuż je ten całi gvołt ? 
Tec jó vasz druch i krevni na ten sztołt. 
V wubetkum przószedł, nje żebe sę bjic, 
Nolepji wumovę nom tero vzic, 
Że nje mdę vjęcij wovce trupem kłasc, 
Le zęboma je bronjąc. dobrze pasc, 
| przisęgą potvjerdzę, ledze, — 
Że jô...  Posłuchejke sąsedze! — 
Lesni mu przervoł v odpovjedzć — 
Të stari a jô sevi, 
Jô znaję noierę, co mó vjilk dzevi 
l takjć je to pravo moje: 
Z vjilkami jinaczi pokoje 
Nie robjic, leno scigac skorę I 
— Z tim v njego %uszczoł pjeską sforę. 


„Poszed jem sobje na wugor (wuszos)” 

„Nad Redą są dva kochającć* (wo smjercë) 

„Pój, Anko, przez łączkę'* (mjełosnó) 

„Wjitro zińdę doleną zeloną“ (wucscha) 

„Panbog rzók do zimku: bjej nakrij stoł dlo 
roboczka ...'* (religijino-eteczni) 

„Vej le! Jakno ten pajik przidze* (przędze) 

„V Lerbachu żem zgubjiła streflę“ (wuceszno- 
mjiłosne) 

Choranka ledovó, viedovanjó artistecznigo mó 
vjolgji valore, mó vjecznć vortosce, cht=rnech podar- 
moka szukomć wu szerok znanich navetka poetov 
leterackjich: brezleje żścim, provdzevotą, mô cha- 
rakter i direktivę moralną, je rozmjalaó i letkó dlo 
dzeci navetke, je stoprocentovą poezeją. 


iKilefij SSE 
Jastrovi zvone... 
2] 

A skovronk nopjervij zakręcoł połkręgę nad 
zemją i nogle, kjej v6puszczonó z łęku z brzękę 
strzołką polecoł v viżavę z przerivanimi tonama, 
kjejbe przegrivkę do spjevć. 

Zavjis!!! 

Nogle, na spodle cemjistigo modru njeba, zło- 
tavą woblani gornją, rozvonjoł pjesnjoczkę na czestnję 
Stvorce, kjejbe z pocorka grająci tone, co z viżavć 
v szemarze perlistech kropelk deszczu zdałć padac 
na zemję. 

V bezpamjętnim zaspjevanjó chiżeł, veżij a vëżij. 
Ju vjidzec go njima, le czśc cedovną spjevę. Wu- 
rvoł na szterk, be zanocec terusku trijumfu pjesnjc- 
czkę na tczę vstającigo z wumarłech Christusa. 

Vej, Bracó, Sostrzece, 
Krol chvałć, naj Stvorca, 
Vstojó ze smjerce 

Alleluja, Alleluja... 

| szło jedno vjelgji trijumfałnć Alleluja... 

Kuczka zazdrzałi v njebjosa, kjej zarzekłi, stojeł 
zasłechani v cedovną spjevę bożigo spjevka. 

— Bjej! — Kjej be mu njico do wucha szepło, 
jaż sę wobezdrzoł. 

Pozerająci za skovronkę reszeł do jezora. Prze 
vślevanji zez czołna vodć pozeroł na jezoro. Tak 
mu sę dziso jakos nje chcało na vodę, a z dregji 
stronć mocenko cigło. Przóboczeł so snjik svoji 
bjałkii. Vjidza v spjiku na Wostrovu płevjąci zark. 
Za żóci nje chca go puscec dzis na vodę. 

— Ale bjejże, bjałko, a nje przecevjej! Prze 
takji pogodzć ? Sztridovoł sę z nją. Takji jak won 
rebok, co na vodze belno zębjiska nje zgriz ? 

Vzdrigło go jednako, kjej pozerająci na Wostrov 
przeboczeł so nen snjik. 

— Vnet bem ju nje jachoł! — Rozprovjoł som 
ze sobą spjichające z brzegu czołn. 

— Dzis Vjolgó Njedzela! Ale jem przērzek, 
a ledze mdą żdďelë! — Do koscoła pudę na vjolgji, 
bo ko pozdnji na wosmą mdę nazodka doma, 

Vskoczoł na czołno, sod na łavje, plenął v gorsce 
i vókręcoł czołn na vode. Jezoro stojącć v drzemce 
gładą, jak v cedni bojce, reni svjat wodbjijało v ce- 
mnech zotorach. Kuczka vószturzeł v połnje na 
Podjaską Vode, bo v Tobułce zastavjoni mjoł mrzeże. 
Czołn po cechech chiżąci gładach, pchani letechnim, 
kjej pjoro vjosłę, muskrającim drzemjącć jezornć tonie, 
z podnjosłim dzobę, szlachovoł za stolmjastą z po- 
vjostkji szczeką, co nad vodą svojim przesleca sę 
chrzebtę, 

Kuczka zazdrzałi v jezorną dol, tak dalek beł 
meslama, że pje vjidzcł navetka gromade ledzi, co 

brzegama do vsć, do koscoła na zmurtvjichvstanjć 
schodele. — Won żeł leno jezorę. Pozerającć to 
na Wostrov rożevjejąci renną gornją, to na cemni 
v dole, v zamazanech jesz sztołtach v połnjć Gagove, 
Kanję, Retk Płotkov, to v renku na Czervoną, Śzczi- 
pjorskjin Kjerz, Łączni Rov, daleczko dalek beł 
meslama v knopjiczech latach, Vszetko to znoł, jak 
rodną checz. Nje beło moleka, gdzebe won na lu- 
botnim nje bivoł jezcrze, Za knopa v lece calłechni 
brzegji z vątką wobjegoł: Dębovka, Łączka, Eltka, 
Komora, Baba, Vozmin, vszestkii brzegji zvanożeł, 
V zemje zoz na lodze vędzivoł na Kuli, na Wurzmie, 
na Vichodach, na Gorach, na Hoku, a navetk ve 
Varnjice... Nje! Dlo njego njick nje beło njeznanć 
na nech lubotnech vodach. 

V takjich to meslach calechną won deszą za- 
zdrzoł sę v mjiłotną, jak snjik mjinjoną, snożą, kno- 
pjiczą slodę. | tak mu sę na deszë 'zrobjeło letko, 
tak jasno a beztrosko, jak na bezchmurnć jastrovć 
;enko. 

Przeboczeł sę so! je malinkjim knepjikę, kjej tak 
redzi słechoł tatkovech godk. Ve vjolgjim lubjenjim 
mjoł tatk wo jezorze povjostkji, bo i won rebacką 
po wojcu provadzeł. 

Całimi vjeczorama wopovjodoł wo Wotasznicś, 
Gagovcu, Vądole. A kjej zaczinoł wo zapadlim na 
Wostrovje zomcesku, to mołi Franck, sedząci na 
stcłuszku wu tatka kolon, jaż chvitoł sę za nje, ze 
strachę pozerającć po jizbje. Jak żevo stanęło to 
mu terusku na pamjęcć, kjejbe słechoł, jak tatk 
povjodó : 

— Pjervij na svjece, kjej naj tatczezna kaszebskó 
jesz sama stanovja wo se, tej na tim tu hevo Wo- 
strovje mjeszkoł jeden z naszech vjolgjich kaszeb- 
skjich vastov.  Stolmjasti zomk, dokoła woblani 
jezoralmi vodama, buszno v dalekji z Wostrova gorć 
pozeroł wokola. 

Tam, gdze je dzi:o Łączka, z nądka provadzeł 
drevnjani na Wostrov most, chteren bivoł spoloni, 
kjej sę varg zbliżał. Dalek i szerok, jakle sig wokę, 
całimi mjilama szłć gremijisti lase a bore, v chter- 
nech sę rojeło wod dzskjigo zvjerza. Vastą nech 
wokolov beł nen bojorz z Wostrovu. Wom mjoł 
bardzo sposobną, ale buszną, młodą bjałkę, chterra 
sę rozmiiłova v svego chłopa młodim brace, Wu- 
mesla dlote chłopa svcjigo zabjic, be z młoditn sę 
wożenjic. Kureszce wupiilova wupragłi szterk. Je- 
dnigo razu Vasta na Wostrovje v$provjoł vjolgjć 
na mjedzvjedza jachte, na chterne i na bjałka spro- 
szonim tovarza kojarzom. Kjej sę ji chłop wod 
dregjich wodparłęczeł v gonjenjim za wuzdrzałim 
mjedzvjedzę, wona tejemno, chiżąco za njim vepusca 
z łęku do chłopa strzołkę i cćlnim wokę przebjeła 
pjers jego. Po merim mordarztvje tajemnimi do 
zomku chiżo poneka stegnama, be nje vEdało sę, że 


wona go zabjeła. N,edługo po pogrzebje zaczęła 
często a gęsto balovac, be przótępjic semjenić, co 
ji nje dało poku. Tej v ne strone przószła tu vjć- 
dzó, że na ksiżęci do Gduńska dvor przóbeł vjolgji 
z polskjich stron mjisejanorz. Beł to svjęti Wojk. 

Wona z czekavotś vjic jacha do Gduńska. Svjęti 
mjisejanorz provdac ję na pozdrzatk navroceł, bo 
postanovjeła wodmjana żócigo. Ale le na krotko. 
Bo kjej nazodka varca na svój zomk, dalij le mesla 
wo grzeszni żenbje. Kureszce sę stało, na co tak 
dulcza. Mja brac nego, na chternigo wod dovna 
mja szpos. Kjej na veselć zjachało vjele vastov 
a bojorzi kaszebskjich i rëszelë do slebu do zom- 
kovi kaplecć, naroz straszlevi nastoł szemet, że 
drzeva łomjeł, deszcz jak z vęborka loł. Kijej ksie 
mjoł pravje młodim vjązac ręce, nogle wuskavjica 
woslepja vszeternoskiich, a czężko zagrzemiało, kjejbe 
Kjej vjeselnjice 
przëszlë do se, młodó vastnó na stąpjenjach vołtorza 
bez ducha leża. Tak zebrani robjiló, be jak nochu- 
dzij ze strasznigo sę vEdostac zomku, chteren prze- 
kleti, jesz nji nocć, mjoł zapadnąc v jezornć zotore. 
A njegodzevó vastnó pokutuje v njim zomku do 
sądnigo dnia. 

Kjej Vjolgó Njedzela przópadnje v pełnję mje- 
sąca, tej vjesę zvone v jastrovi renoszk, z jezornech 
zotorov kol Wostrovu, mają bóc czśóc. Njeszczescć 
dlo nego, chteren je wuczeje | 

Kuńczeł tatk... 

Kuczka v svojech meslach niijak sę nje vóstrzeg, 
że ju minął Woltovk a beł wokoma Wostrovu, na- 
procem vjekovech z nii stronć gorć gromjistech 
bukov, co v złotavech czepach wod pjerszech par- 
mjenji vschod:jącigo słuńca zdałó sę stolemami na 
starże tajemni Wostrova. 

V njim rozzibałś sę zvone. Kuczka 
Grędzącć meslë, letechnó dóka zavjitrznó wo ce- 
nechnim szalę jedvabjigo wovjinę dokoła jezorni 
brzegji, pomjiłełć meslë i zdrok reboka. Jakbe vev 
spjiku słechoł na rozvonioni mjiłotno z daleka zvone, 
co zmjeszani ze spjevą ful chvałć dobetno szłóś po 
jezornech gładach. V gorączce jakbe szturovoł 
czołnę na jidąci głose. V njimodze duńci skądka 
dochodają zaczął sę v kol to tę, to vev dregą vë- 
kręcac czołnem drogę, vósłechojącć. 

— Z Wostrovu jidze! 


zomk sę valeł i pjoren gdzes trzas. 


drgnął. 


Z rozvjartimi stojące woczama zasłechani bel 
v zopodną stronę. — A mjesąc kjejbe przecigająci 
blod coroz to barżij, słuńce ju vschodało za cemji- 
stimi gorama. Głos zvonov ze spjevą dochodoł to 
jasno, to zos przódąpjono... 

— Czo! Wostrovi grają zvone! Jakże dobetno, 
a jako chvalebnó z njimi spjeva! 

Jak v spjiku szed Kuczka do przodku v czołnie, 
z vjosłę v levi ręcć, zazdrzałi v Wostrov. 


— Tec dzis Vjolgó Njedzela! — przószed szterk 
jasni meslć. 
— To vsovi na zmartvjichstanjć sę rozvoniiłć 


zvone! — nadsłechivoł. 
— Ale dregji wokomę njich grają cedno zvone. 
Tec czeję jesz jinszi zvone! — meró beł zasłechani. 


A jak nen mjesąc nad zopodnją dzivno dzis pozeró! 
Beł zos v svoji roboce. 
— Wostrovu grają zvone! 
zvone szłć dalij a dalij. 


A spjeva... — a 


— Czo! Zosku tak jasno!? 
— Boże! — Toczoł sę na kuńc czołna z vęci- 
gniętimi rękama, zazdrzałi na Wostrov. — Boże! 


Jednako provda, co njeboszczek tatk povjodoł! 

— Zaklęti zvone grają slodnimi czosama! Cza- 
sama wodpojąci lubotni tatczeznć! Boże! Jô nje 
strzimaję te | 

Słechoł całim celskę sę vćchilająci na zotor ża 
czołn. 

— Czo, jak zos jasno! — naddani przełożeł 
pravą rękę do wucha, z levą vjosłę vścigniętą. 

— Procesejó jidze!... Jô muszę też... Chve- 
ceł za kleką, 

V njim czołn sę przekoliboł, Kuczka straceł 
vogę i toczające sę vópod z czołna, całim cężorę 
na głąbiją. 

— Jezu! — Dobjeg le rozdzerająci przedąpjoni 
krzek. 

Na vodze wostało czołno, a bokę vjosło z płe- 
vjącą kleką... 

Procesejó ve vjeskjim koscele vchoda pravje do 
koscoła, a zvone przócechłć ... 

Po vjolgjim nobożeństvje jak mołnjô rozeszło 
po vsć, że Kuczka Franc je wutonjoni. Nad jezorę 
stojele grepama zebrani ledze, vEzerająci rebokov, 
co ju jachelć nazodka. Kjej przedni do brzegu do- 
jachoł, Anton, pitele dokoła. 

— Jakże ? A mają go?! 

— Ale mają! Leżeł kol Wostrovu pravje na- 
procem bukov, decht pod zotorę, 

— Jo, to ale dzivno! — krącelć głovama. Le 
stori Beteja, stojąci wokoma z ręką prze woczach, 
pod Wostrov zazdrzałi, rzëk tajemno ze smutkę: 

— Njick jinszigo, leno Wostrovi jen vzęłć zvone... 


Kuńc 


Co sę czetó ë czeje 


Baro wosoblevo sę dzeje na sviece! 


Czetomć v njemjeckjim cządnjiku „Katholisches 
Sonntagsblatt* Nr 10 i 11 z 1937 r., dodovk do 
„Pomerelkji* (Pommereller Tageblatt), artikjel wo 
najim Kaszebje belnim ë zacnim ks. dr Kazmje- 
rzu Bjeszku., Długji, mocniartikjel po provdze 

je czekavi — nje wo wumarłim, le wo żevim č pro- 
vdzevim człovjeku. Nosi zevjiszcze „Kazimir Bieszk*, 
von dr F. Manthey. Pjisze tam ful rzeczi zacht 
zdumjejącech i molama pravje njevjarć godnech. 
Vortno je so dobrze przózdrzec temu, co movji dr 
Manthey, novożnieszi pji-orz „dajcz-katolekov* po- 
morskjich wo najim Kaszebja. Je dobetno dzevotć 
dlo njego, że to je ksic na mjarę evangeleji, 
że won pjerszi cesnął novą deję religijiną 
do „burżującigo katolecezmu* pomorskjigo, że go 
kąsk przesladovelć czasę... ' Jak won je ze stalani 
krëvji kaszebskii, tak jego deje są wod vzanjiku... 
ME so pitomć : czemu to Njemce pjerszi vskozivają 
na belnech ledzi na Pomorzim ? 


»Slavia occidentalist 
ZEN ZIAJA ZA 


V t XIV na str. 245 cze'tomć: „.. . pojawiał się 
nawet separatyzm polityczny na Kaszubach... 
Ten niesłychany program, realizowany w „Zrzeszy 
Kaszubskiej“... Slav:a occ. je cządnjikjem nowu- 
kovjim, a vasta Rudnicki stoji na jego czele. Jikjć 
v. Radnicki mó „nowukovće” podstave, żebe dokozac 
separatizm „Zrz sze” ? Choba nje to, że „Zrzesz* 
piisze jęzekę kaszebskjim. Jednak v. Rudnicki muszi 
vjedzec, że wod pji a jó v movje wcjczesii i wo- 
svjetlenjó dzejov woj ov naszech do separatizmu 
politicznigo je baro vjolgji krok. A może jesz do- 
czekomć sę nowukovigo dovodu naszigo separatizmu, 
bo dotąd go v. Ruduicki nje dokozoł. 


Wo Gduńsk są kjotkii 


Kos tosa 
Leno 


To njick novigo i nje strasznigo. 
bjotkji nje króvavć, le na inkaust ë pjora. 
czekavć, jak wostrć są wostatnim czasę i chto z kjim 
sę sztrideje! Hevo cządnijik „Morze“, organ Ligi 
M. i K.*przónjosło v gromjicznjim cządku dva ar- 
tikle przedni na ten temat. Jeden z njich dokoziv6ó, 
że Gduńsk je wodvjeczno polaszi przez historeję 
i won wopereje leno nobarżij zveskama molov ë ledz- 
tva. Nje baro to je przekonivająco. Leno podpodó 
pomjeszanić słovjańskii, pomorskji, polskji ë Kaszeb- 
skji To nji mó njiżodni apartnoscć dlo njego. A 
te zevjiszcza, chterne przótoczó Wossitz, Gduńsk, 
Tczev, to nje jinnć, le kaszebskjć. Njech le porovno 
Wosiec — Osiek; Gduńsk z Gdinną, gdova ii. Tczev 
— wutczevi — Polosze movją „Czczeyv*. Same ze- 
vjiszcza jesz nje vjele znaczą wo przćnoleżnoscć. 
Barżij czekavi je artikjel wo Rauschningu. Tam je 
vśkozanć, jak ta przenoleżnosc Gduńska realaje 
vózdrzi. Nen dovni prezdent gduńskii, a z njim 
vjełe Njemcov v Polsce podnoszają, że gospodarczo 
ë kulturalnje Gduńsk muśzi provadzec sombetną 
politikę i vszetko jinnć vćchodó na szkodę Gduń- 
skovji. Je vjic ju trzecó politika gduńskó. Nje je 
tak barzeczko prosto z Gduńskę! 

Przechodnota Remiji 


Nov,ikszć mjasto kas'ebskji mdze kjedes Rëmjô. 
Bo Gdinjó nje je kaszebskó, bo nomji tam je Ka- 
szebov, Nje długuszko Rómjó mdze mja 40000 
ledztva. 

Ju teru sę rechują z tim, że wona mdze tak 
vjelgó, jak Gdinjô i choci nje mdze tak pozernó, to 
może bóc lsdnjeszó, bo tańs ô wod Gdinji. Zami- 
szlają budovac v Rómiji, jak pjisze l. K. C. 8 Hi 37, 
vjelgji dvorce. A bana do Redë mó bóc na trze 
tore. Ju vnetka mają zaczic budovac vjalgji most 
na trzć linje nad rzekę „Zagorzankę”, jak chcą na- 
zevac Stregę Zagorską. 

Mô tam jic linjó na lotniszcze rëmskji. | tej 
mdzeta moglć, Kaszebji, z novjikszigo mjasta kaszeb- 
skjigo przesadnąc na fligra i wodlecec do cepli- 
szech stron... m. 

HOKUS POKUS: „FŁE MŁEVJE PŁEZNAC 


GŁE JEŚ 
„Kłechany Gustku! 

Piszesz w „Straże nad Wisłą“ (19 R. VI) ij. 
baro ładno. Le napłisze też, w jaczi młewje wedżi- 
nieny to je, Cze po se.bsku abłe po pałabsku? 
Zeli mie n'e wierzysz, bje do wajigo łorganiste, co 
wszeszczy kszążczi łum e na pamienc, t'n ce płewie, 
że płe płelsku twoje pisani nie je, bo łon — łorga- 
nista — choc mo ful bibliotekę płelszczych ksząż- 
ków ło krółu Sobieszczym i Szwedach, a nawetk 
z łerzłem płelszczim, jednak taczigo łortu pisaniu 

nie łetszukoł. Młeże lon płewie: Recte 
loqua plum! Bo łen dłoch łumie płe 


w niżodni 
| quasti, 
łacenie !“ 


Zgodnjiszkji 
Ceż nje robji trzosku, kjejde na zemję podó ? 
'gluog 
Czemuż vkąseł Jadom v jabko ? 
'ezou Jolu fu og 
Kjedeż krol steji na jedni nodze ? : 
"Qqoys eluoy eu fofy 
Jak długo żeł Mojżeszov pjes? 
'JospZz uom zef 
Czemuż svjęti Paveł napjisoł leste do Korintijon ? 
'a0ul1cy A joq əfu uom 37 
Chdzeż leżi zajec noceplć ? i 
"nfuBom eu nuoi Ą 
Kjedeż verglorz je nomądrzejszi ? 
'gsad ọw1z1} əpəfy 
SE O o ROAR 


Tłukjem Zrzesze Kaszebskji v Kartuzach. 


